CELEX: 62007CA0049
Language: fi
Date: 2008-07-01 00:00:00
Title: Asia C-49/07: Yhteisöjen tuomioistuimen tuomio (suuri jaosto) 1.7.2008 (Dioikitiko Efeteio Athinonin (Kreikka) esittämä ennakkoratkaisupyyntö) — Motosykletistiki Omospondia Ellados NPID (MOTOE) v. Elliniko Dimosio (EY 82 ja EY 86 artikla — Yrityksen käsite — Voittoa tavoittelematon yhdistys, joka edustaa Kreikassa Kansainvälistä moottoripyöräliittoa — Taloudellisen toiminnan käsite — Lakiin perustuva erityisoikeus antaa puoltava lausunto moottoripyöräkilpailujen järjestämistä koskevista lupahakemuksista — Samaan aikaan harjoitettu toiminta, joka kattaa muun muassa moottoripyöräkilpailujen järjestämisen sekä sponsorointi-, mainos- ja vakuutussopimusten tekemisen)

15.8.2008   
            
            
               FI
            
            
               Euroopan unionin virallinen lehti
            
            
               C 209/10
            
         Yhteisöjen tuomioistuimen tuomio (suuri jaosto) 1.7.2008 (Dioikitiko Efeteio Athinonin (Kreikka) esittämä ennakkoratkaisupyyntö) — Motosykletistiki Omospondia Ellados NPID (MOTOE) v. Elliniko Dimosio
   (Asia C-49/07) (1)
   
   (EY 82 ja EY 86 artikla - Yrityksen käsite - Voittoa tavoittelematon yhdistys, joka edustaa Kreikassa Kansainvälistä moottoripyöräliittoa - Taloudellisen toiminnan käsite - Lakiin perustuva erityisoikeus antaa puoltava lausunto moottoripyöräkilpailujen järjestämistä koskevista lupahakemuksista - Samaan aikaan harjoitettu toiminta, joka kattaa muun muassa moottoripyöräkilpailujen järjestämisen sekä sponsorointi-, mainos- ja vakuutussopimusten tekemisen)
   (2008/C 209/13)
   Oikeudenkäyntikieli: kreikka
   Ennakkoratkaisua pyytänyt tuomioistuin
   Dioikitiko Efeteio Athinon
   Pääasian asianosaiset
   
      Kantaja: Motosykletistiki Omospondia Ellados NPID (MOTOE)
   
      Vastaaja: Elliniko Dimosio
   Oikeudenkäynnin kohde
   Ennakkoratkaisupyyntö — Dioikitiko Efeteio Athinon — EY 82 ja EY 86 artiklan tulkinta — Yrityksen käsite — Autoalan voittoa tavoittelematon yhdistys (ELPA), joka edustaa Kreikassa Kansainvälistä moottoripyöräliittoa ja jolla on yksinoikeus hyväksyä kilpailuja moottoriurheilun alalla — Yhdistys, joka samanaikaisesti harjoittaa taloudellista toimintaa kuten mainontaa, vakuutustoimintaa, sponsorointisopimusten tekemistä ja palkintojen rahoittamista
   Tuomiolauselma
   Oikeushenkilö, jonka toimintaan ei kuulu yksinomaan hallinnollisten päätösten tekeminen moottoripyöräkilpailujen järjestämisen sallimisesta vaan joka myös itse järjestää tällaisia kilpailuja ja tekee tässä yhteydessä sponsorointi-, mainos- ja vakuutussopimuksia, kuuluu EY 82 ja EY 86 artiklan soveltamisalan piiriin. Nämä määräykset ovat esteenä kansalliselle lainsäädännölle, jossa myönnetään oikeushenkilölle, joka järjestää moottoripyöräkilpailuja ja tekee tässä yhteydessä sponsorointi-, mainos- ja vakuutussopimuksia, toimivalta antaa puoltava lausunto tällaisten kilpailujen järjestämistä koskevista lupahakemuksista, ilman että tähän toimivaltaan liittyy mitään rajoituksia, velvoitteita tai valvontaa.
   
      (1)  EUVL C 95, 28.4.2007.